als_Latn dik_Latn sag_Latn
Qendra Multimedia dhe Klubi i Shkrimtarëve i Kosovës këtë të enjte më 12 mars 2015, organizojnë aktivitetin letrar “Takim me shkrimtarin slloven Jurij Hudolin”.
Në këtë organizim shkrimtarët kosovarë dhe dashamirësit e artit do të kenë mundësinë që të njihen me punën e Hudolin, për krijimtarinë letrare në Slloveni dhe projektet e tij që ndërlidhen me Kosovën, meqë puna e tij është një shembull i mirë i shkëmbimit kulturor.
Në këtë takim do të lexohet tregimi “Thjeshtri”, i përkthyer në gjuhën shqipe nga Qerim Ondozi dhe i botuar në revistën letrare prishtinase “Jeta e re”, nr. 3, 2014. Po ashtu në këtë aktivitet letrat do të lezohen poezi të ndryshme të Hudolinit tëpërkthyera nga Fadil Bajraj.
Gjithashtu, në kuadër të këtij takimi do ta bëjmë prezantimin e numrit të ri të revistës sllovene “Apokalipsa”, ku nën mbikëqyrje dhe përkthim të Jurij Hudolinit, janë botuar drama e Jeton Nezirajt “Fluturimi mbi teatrin e Kosovës” dhe poezitë e Xhevdet Bajrajt, Arben Idrizit, Ervina Halilit, Trina Gojanit, Anton Berishës dhe Ballsor Hoxhës.
Jurij Hudolin është poet i njohur slloven, i cili ka publikuar një numër të madh të koleksioneve me poezi dhe roman. Hudolin është i njohur për gjuhën e tij të pasur që ai përdor në veprat e tij si dhe qëndrimin kontradiktor ndaj botës.
Takimi do të mbahet në Qendrën Multimedia, që gjendet në lagjen “Dardania”, përballë Shkollës fillore “Xhemajl Mustafa”, duke filluar nga ora 16:30.
als_Latn als_Latn als_Latn als_Latn als_Latn als_Latn